b"\n_START_ARTICLE_\nJoan Sans i Alsina\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 de migcampista. Comen\xc3\xa7\xc3\xa0 al Calella CF on amb 15 anys ja jugava al primer equip. Durant la guerra civil, amb 17 anys ingress\xc3\xa0 al RCD Espanyol, retornant al Calella un cop acabada la guerra. El 1940 fitx\xc3\xa0 pel CE Sabadell i el 1943 ingress\xc3\xa0 al FC Barcelona, club on romangu\xc3\xa9 durant cinc temporades, fins al 1948. Debut\xc3\xa0 a la lliga en un Real Madrid CF 0 - FC Barcelona 1 el dos de gener de 1944. Jug\xc3\xa0 103 partits en total i marc\xc3\xa0 1 gol al club. En el seu palmar\xc3\xa8s destaquen dues lligues espanyoles. El 1948 fitx\xc3\xa0 pel Club Gimn\xc3\xa0stic de Tarragona on romangu\xc3\xa9 fins al 1950, retirant-se de l'activitat esportiva a causa de les lesions._NEWLINE_Fou un cop internacional amb la selecci\xc3\xb3 espanyola el 2 de mar\xc3\xa7 de 1947 amb derrota per 3 a 2 enfront Irlanda."